CELEX: E2014P0021
Language: sk
Date: 2014-10-22 00:00:00
Title: Žaloba Dozorného úradu EZVO podaná 22. októbra 2014 proti Islandskej republike (Vec E-21/14)

18.12.2014   
            
            
               SK
            
            
               Úradný vestník Európskej únie
            
            
               C 455/15
            
         Žaloba Dozorného úradu EZVO podaná 22. októbra 2014 proti Islandskej republike
   (Vec E-21/14)
   (2014/C 455/10)
   Dozorný úrad EZVO, ktorý zastupuje Markus Schneider a Clémence Perrin, splnomocnení zástupcovia Dozorného úradu EZVO, Rue Belliard 35, 1040 Brusel, Belgicko, podal 22. októbra 2014 na Súd EZVO žalobu proti Islandskej republike.
   Dozorný úrad EZVO žiada, aby Súd EZVO rozhodol, že:
   
               1.
            
            
               Islandská republika tým, že v stanovenej lehote neprijala, ani/alebo Dozornému úradu EZVO bezodkladne neoznámila opatrenia potrebné na transpozíciu aktu uvedeného v kapitole IV bode 4 prílohy II k Dohode o Európskom hospodárskom priestore (smernica Európskeho parlamentu a Rady 2010/30/EÚ z 19. mája 2010 o udávaní spotreby energie a iných zdrojov energeticky významnými výrobkami na štítkoch a štandardných informáciách o výrobkoch) v znení prispôsobenom dohode prostredníctvom jej protokolu 1, si nesplnila svoje záväzky podľa uvedeného aktu a článku 7 Dohody o EHP;
            
         
               2.
            
            
               nariadil Islandskej republike uhradiť trovy tohto konania.
            
         
      Právna a skutková podstata veci a právny základ žaloby:
   
   
               —
            
            
               Táto žaloba Dozorného úradu EZVO sa týka skutočnosti, že Islandská republika si nesplnila svoje záväzky vyhovieť najneskôr do 18. februára 2014 odôvodnenému stanovisku Dozorného úradu EZVO vydanému 18. decembra 2013, ktoré sa týka skutočnosti, že Islandská republika netransponovala do svojho vnútroštátneho právneho poriadku smernicu Európskeho parlamentu a Rady 2010/30/EÚ z 19. mája 2010 o udávaní spotreby energie a iných zdrojov energeticky významnými výrobkami na štítkoch a štandardných informáciách o výrobkoch (ďalej len „akt“), ako sa na ňu odkazuje v kapitole IV bode 4 prílohy II k Dohode o Európskom hospodárskom priestore, v znení prispôsobenom Dohode o EHP prostredníctvom protokolu 1 k dohode.
            
         
               —
            
            
               Dozorný úrad EZVO tvrdí, že Island tým, že v stanovenej lehote neprijal opatrenia potrebné na transpozíciu uvedeného aktu, ani/alebo Dozornému úradu EZVO takéto opatrenia neoznámil, si nesplnil svoje záväzky podľa článku 16 uvedeného aktu a článku 7 Dohody o EHP.